Індывідуальныя заняткі канкурсанта праходзяць як на базе навучальнай установы, так і вучэбнай лабараторыі прадпрыемства з выкарыстаннем інструментаў, пазначаных у інфраструктурным лісце конкурснага задання, і з правядзеннем кантрольных зрэзаў. Адпрацоўваецца 5 модуляў конкурснага задання, сярод якіх шматколерная афарбоўка дзвярэй з абавязковым прымяненнем апарата беспаветранага распылення, абклейка шпалераў са складаным малюнкам, скорасная фрэска з папярэднім падборам колераў у адпаведнасці з прадстаўленымі ўзорамі і гарманізацыяй каляровай шкалы, свабодная тэхніка, якая выконваецца з матэрыялаў канкурсанта, сценапіс з абавязковым захаваннем памераў і прапорцый, а таксама абмежаваным наборам інструментаў і прыстасаванняў.